Boj proti korupcii
Dňa 15.4.2014 navštívil našu školu bývalý minister vnútra JUDr. Daniel Lipšic. Pán Lipšic mal prednášku na tému Boj proti korupcii. Prednáška bola spojená s besedou so študentmi VIII. OA a IV.A triedy. Pán Lipšic porozprával o svojich vlastných skúsenostiach, ktoré má ako právnik, bývalý minister spravodlivosti a ako bývalý minister vnútra. Potvrdil, že súdnictvo, zdravotníctvo a polícia sú tie sféry a oblasti, ktoré najviac podliehajú korupcii. Nakoniec študenti dostali priestor na to, aby kládli otázky. Študenti mali veľa otázok, čím potvrdili, že boj proti korupcii, ktorý je označovaný za jeden z najvážnejších problémov v rámci politiky, nie je ľahostajným pre nikoho z nás. Na konci diskusie bol pán Lipšic odmenený veľkým potleskom.
... fotografie z akcie